Gilbert Blaize Rego

**Gilbert Blaize Rego** (født 3. september 1921 i Bombay i Britisk India; død 21. juni 2012 i forstaden Bandra ved Mumbai i India) var katolsk biskop av Simla og Chandigarh i India.
## Liv og virke
### Bakgrunn
Gilbert Rego var ett av ti barn av en velstående katolsk familie i Bombay; faren var Anthony Cajetan Rego og moren Otilia Maria Rego. Slekten er vidt forgrenet. Også i Norge hadde han nære slektninger, som han gjerne besøkte. 

Gilbert hadde sine foreldres velsignelse til å slå inn på veien til det katolske prestedømme. Han studerte ved *St. Mary's School* i Mazagaon i Bombay, så *St. Xavier's College* i Marine Lines i og så på erkebispedømmets presteseminar fra 1946.

### Prest
Gilbert Blaize Rego ble presteviet i en alder av 32 år den 5. desember 1953 i *St. Peter's Church* i Bandra. Han ble satt inn i sjelesorgen, og valgte spesifikt å virke i fattige deler av Maharashtra. Det gjaldt blant annet *Roman Catholic Mission* i Talasari, og misjonen i Dohad, der Rego virket blant de fattige i 1960.

Rego studerte videre i Canada fra 1964 og deretter i Roma.

### Biskop av Dimla og Chandigarh
Pave Paul VI utnevnte ham den 11. mars 1971 til biskop av Simla og Chandigarh. Erkebiskopen av Delhi, Angelo Innocent Fernandes, bispeviet ham den 11. september samme år; medkonsekratorer var Ignatius P. Lobo, biskop av Belgaum, og Alfred Fernández, biskop av Allahabad.

Rego begynte raskt med å åpne, støtte opp om og velsigne forskjellige apostolater og hjelpere som misjonsstasjoner, misjonærer, kirker, skoler og barnehjem. Bispedømmet Simla-Chandigarh hadde begynt ved å bli utskilt fra bispedømmet Delhi, med få ressurser. Biskop Gilbert Rego hadde overtatt det til sin etterfølger Gerald John Mathias med 30 menigheter og 32 sjelesørgeriske stasjoner spredt over 39 lokaliteter.

### Fratreden
Den 10. november 1999 innvilget pave Johannes Paul II hans aldersbetingede avskjedssøknad. Da hadde Rego ledet sitt bispedømme i 29 år. Han ble ivaretatt av nonner i Bandra i Maharashtra.
### Død
Biskop Rego ble som pensjonist på *Clergy Home* i Mumbai rammet av Alzheimers sykdom, til det siste. Hans død den 21. juni 2012, i en alder av 90 år, markerte at en *Golden Architect* av bispedømmet Simla-Chandigarh era var omme. Biskopens legeme fle fløyet fra Mumbai til Chandigarh, der begravelsemessen ble feiret i *Christ the King Cathedra* den 24. juni 2012.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley, O.S.B. (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824     
* Biskop John Briggs (1788-1861) *1833
* Biskop William Bernard Ullathorne, O.S.B. (1806-1889) *1846
* Kardinal Henry Edward Manning (1808-1892 ) *1865
* Kardinal Herbert Vaughan (1832-1903) *1872
* Kardinal Francis Alphonsus Bourne (1861-1935) *1896
* Erkebiskop Richard Joseph Downey (1881-1953) *1928
* Erkebiskop Thomas Roberts, S.J. (1893-1976) *1937
* Kardinal Valerian Gracias (1900-1978) *1956
* Erkebiskop Angelo Innocent Fernandes (1913-2000) *1959
* Biskop *Gilbert Blaize Rego* (1921-2012) *1971

## Referanser